
	Zalakaros Pavilonsor nyugati oldal




Tisztelt Pavilonsor Tulajdonos!


Tájékoztatom valamennyi érintett üzlettulajdonost, hogy Klie Zoltán főépítész áttekintette a beérkezett vételi ajánlatokat, melynek során az alábbi megállapításokat és javaslatokat fogalmazta meg az érdekeltek felé.
Az önkormányzathoz két vételi szándék érkezett, melyek közül a 2021. szeptember 2-án benyújtott, - 5 tulajdonos által aláírt- ajánlat alapját képező építész látványterv elfogadható alapnak tekinthető.
A terv jó kiindulási pont, ezért főépítészünk javasolja, hogy valamennyi tulajdonostárs egyetértésével e terveket készítő műszaki szakember bevonásával dolgozzák át a vételi szándéknyilatkozatot, és közös beadvány formájában juttassák azt el Zalakaros Város polgármestere részére.
Amennyiben a dokumentáció elkészítéséhez szükséges, az építész tervező számára biztosított a főépítésszel való szakmai konzultáció lehetősége. 
Az érdekeltek jelenlétében zajlott múlt heti megbeszélésen kérésként hangzott el, hogy a főépítész fogalmazzon meg pontos elvárást a tartalmi követelményeket illetően, melyek az alábbiak:

· Megnevezése: beépítési tanulmányterv;
· Helyszínrajz: ábrázolva a jelenlegi és a tervezett állapotot (M=1:500); 
· Alaprajz a jelenlegi és a tervezett átalakításokról (M=1:200);
· Homlokzatok (M=1:200);
· Látványterv;
· Műszaki leírás, mely ismerteti 
· a tervezett koncepciót;
· a tervezett funkciókat;
· a beépítési paramétereket (a rendezési tervnek való megfeleltetés);
· számítások: beépített terület, zöldterület, épületmagasságok, szükséges többlet parkoló szám stb.;
· A megvásárolni kívánt terület működési rendszere (pavilononként megosztva vagy egyben, egyéb)
· Biztosíték arra nézve, hogy a pavilon egységes arculattal, egy ütemben megépül;
· Nyilatkozat, hogy a telekvásárlás után mennyi idővel valósul meg a felújítás, átépítés;
· Nyilatkozat, hogy vállalják a rendezési tervmódosítás tervezési díját településrendezési szerződés keretében (tájékoztatásul a rendezési tervmódosítás átfutási ideje a döntéstől számított kb.8 hónap).

Kérem, hogy a beadásra kerülő beépítési tanulmányterv előkészítése során a pontos számszaki megjelölésekre, szakszerű műszaki, jogi megfogalmazásokra fokozottan figyelemmel legyenek.
Levelemhez mellékelem azt a rajzot, mely az önkormányzat által támogatott területeladást ábrázolja.

Bízom benne, hogy a fentiek alapján érdemben hozzájárulhattunk egy komplex dokumentáció létrejöttéhez!


Zalakaros, 2021. szeptember 7.			Üdvözlettel:	

	
Novák Ferenc 
polgármester

Melléklet:

